**Ministru kabineta rīkojuma projekta**

**"Par apropriācijas palielināšanu Tieslietu ministrijai" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta "Par apropriācijas palielināšanu Tieslietu ministrijai" (turpmāk – rīkojuma projekts) mērķis ir finanšu līdzekļu piešķiršana Tieslietu ministrijai augstas gatavības projekta īstenošanai. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | |
| 1. | Pamatojums | | Rīkojuma projekts sagatavots saskaņā ar:   1. Ministru kabineta 2021. gada 18. marta sēdē, izskatot informatīvo ziņojumu "Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu" (turpmāk – informatīvais ziņojums) (prot. Nr. 28, 42. §, 12. punkts), doto uzdevumu iesniegt apstiprināšanai Ministru kabinetā atsevišķus rīkojuma projektus par apropriācijas palielināšanu ieguldījumam pamatkapitālā, atbilstoši faktiski nepieciešamajam apmēram, ņemot vērā iepirkuma rezultātus un nepārsniedzot šī informatīvā ziņojuma tabulā Nr. 1 noteikto finansējumu 2021. gadam. 2. Ministru kabineta 2018. gada 17. jūlija noteikumu Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" 43. punktu.   3. Covid-19 infekcijas izplatības seku pārvarēšanas likuma 24. un 25. pants. | | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Ministru kabinets 2021. gada 18. martā, izskatot informatīvo ziņojumu, atbalstīja papildu finansējumu ar Covid-19 krīzes pārvarēšanu un ekonomikas atlabšanu saistītu augstas gatavības projektu īstenošanai 2021. un 2022. gadā sadalījumā pa ministrijām atbilstoši informatīvā ziņojuma tabulai Nr. 1.  Saskaņā ar Ministru kabineta 2021. gada 18. marta sēdes protokola Nr. 28 42. § 4. punktu tiek atbalstīti investīciju projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai.  Tieslietu ministrijai tika apstiprināti līdzekļi 5 460 000 *euro* apmērā.  Atbilstoši Ministru kabinetā lemtajam investīcijas 5 460 000 *euro* apmērā Vienotas tiesu ekspertīžu iestādes izveidei tiks ieguldītas sabiedrības ar ierobežotu atbildību "Tiesu namu aģentūra" pamatkapitālā.  Tiesu ekspertīžu institūta reforma uzsākta pamatojoties uz Ministru kabineta 2020. gada 14. jūlija sēdes protokola Nr. 44 56. § "Informatīvais ziņojums "Par tiesu ekspertīžu institūta reformas ieviešanas iespēju izvērtējumu"" noteikto (<http://tap.mk.gov.lv/mk/tap/?pid=40488989>).  Tiesu ekspertīžu institūta reformu paredzēts veikt divos posmos. Vienotās tiesu ekspertīžu iestādes izveide, Valsts policijas Kriminālistikas pārvaldes Ekspertīžu biroju, pievienojot Valsts tiesu ekspertīžu birojam, paredzēta tiesu ekspertīžu institūta reformas otrajā posmā līdz 2025. gada 31. decembrim. Reformas otrā posma īstenošana ir saistīta ar virkni pasākumiem, kuri īstenojami reformas pirmajā posmā. Reformas pirmais posms, saglabājot esošo tiesu ekspertīžu institucionālo sistēmu, paredz veikt virkni pasākumus, kas veicinās tiesu ekspertīzes jomas plānveidīgu attīstību, nodrošinās racionālāku finanšu līdzekļu izlietojumu, piemēram, Valsts policijas Kriminālistikas pārvaldes un Valsts tiesu ekspertīžu biroja sadarbības nostiprināšana, piedaloties kopīgos investīciju projektos, kas skar tiesu ekspertīzi, sarunu ar Norvēģijas valdību par finanšu avota piesaisti tiesu ekspertīžu un kriminālistikas jomas kapacitātes stiprināšanai par Eiropas Ekonomikas zonas un Norvēģijas finanšu instrumenta rezerves finansējuma ietvaros turpināšana. Tāpat plānots vienādot tiesu ekspertu statusu un ar to saistītā normatīvā regulējuma izstrādi, u.c. pasākumus. Tāpat arī uzsvērta atbilstoša pārejas perioda nepieciešamība, nodrošinot samērīgu un atbilstošu pārejas periodu, lai novērstu tiesu ekspertu korpusa straujas izmaiņas.  Vienotas tiesu ekspertīžu iestādes izveide būs labs atspēriens turpmākajiem soļiem tiesiskuma veicināšanā valstī. Pirmkārt, vienā lietā veikto ekspertīžu kopējais termiņš samazināsies, kas labvēlīgi ietekmēs lietas izskatīšanas termiņus. Otrkārt, uzlabosies kriminālistikas speciālistu atbalsts notikuma vietā, un treškārt, ievērojami palielināsies tiesu ekspertīzes politikas attīstības potenciāls.  Ēka, Invalīdu ielā 1, Rīgā, kurā izvietots Valsts tiesu ekspertīžu birojs, šobrīd nav pielāgota vienotas tiesu ekspertīžu iestādes vajadzībām.  Ēkas pielāgošana vienotas tiesu ekspertīžu iestādes izvietošanai vienā ēkā visefektīvāk nodrošinās pilnvērtīgu laboratoriju iekārtu izmantošanu un ļaus plānot ekspertīžu veikšanas secību un nepieciešamību, tādējādi ekonomējot izmeklēšanas laiku un procesa izmaksas.  Izskatot informatīvo ziņojumu Ministru kabinets lēma, ka līgumiem par projektu īstenošanu jābūt noslēgtiem līdz 2021. gada 1. augustam.  Sabiedrība ar ierobežotu atbildību "Tiesu namu aģentūra" kā projekta realizētājs jau ir veicis iepirkumu par administratīvās ēkas Rīgā, Invalīdu ielā 1, projektēšanu, autoruzraudzību, demontāžu, būvniecību un teritorijas labiekārtošanu.  Iepirkuma rezultātā, 2020. gada 5. novembrī, noslēgts līgums par administratīvās ēkas Rīgā, Invalīdu ielā 1 projektēšanu, autoruzraudzību, demontāžu, būvniecību un teritorijas labiekārtošanu, piesaistot projektētāju un autoruzraugu "SARMA & NORDE Arhitekti" un būvdarbu veicēju SIA "Woltec".  Papildu piešķirtā finansējuma ietvaros paredzēts:   * līdz 2021. gada 4. ceturksnim, atbilstoši noslēgtajam līgumam un darbu veikšanas grafikam, pabeigt būvprojekta izstrādi ēkas daļas demontāžai, veikt ēkas daļas demontāžu un veikt autoruzraudzību par ēkas daļas demontāžu; * līdz 2022. gada 1. ceturksnim, atbilstoši noslēgtajam līgumam un darbu veikšanas grafikam, pabeigt būvprojekta izstrādi jaunbūvei, t.sk. inženiertīklu izbūvei; * līdz 2022. gada beigām, atbilstoši noslēgtajam līgumam un darbu veikšanas grafikam, pabeigt jaunā korpusa būvniecību, lai ēku pielāgotu vienotas tiesu ekspertīžu iestādes laboratoriju vajadzībām.   Turpmākā vienotas tiesu ekspertīžu institūta reformas gaita nav saistīta ar būvniecību, bet ar administratīvajiem pasākumiem apvienošanas procesā, kas neprasa papildu finansējumu šī investīcijas projekta ietvaros. | | | | | |
| 3. | Projekta izstrādē iesaistītās institūcijas un publiskas personas kapitālsabiedrības | | Tieslietu ministrija, sabiedrība ar ierobežotu atbildību "Tiesu namu aģentūra". | | | | | |
| 4. | Cita informācija | | Nav. | | | | | |
|  | | | | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | |
| Rīkojuma projekts šo jomu neskar. | | | | | | | | |
|  | | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | 2021. gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam |
| 1 | | 2 | 3 | 4 | 5 | 6 | 7 | 8 |
| 1. Budžeta ieņēmumi | | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | 0 | 0 | 0 | 0 | 0 | 0 |
| 1.2. valsts speciālais budžets | | 0 | 0 | 0 | 0 | 0 | 0 | 0 |
| 1.3. pašvaldību budžets | | 0 | 0 | 0 | 0 | 0 | 0 | 0 |
| 2. Budžeta izdevumi | | 0 | 402 359 | 0 | 5 057 641 | 0 | 0 | 0 |
| 2.1. valsts pamatbudžets | | 0 | 402 359 | 0 | 5 057 641 | 0 | 0 | 0 |
| 2.2. valsts speciālais budžets | | 0 | 0 | 0 | 0 | 0 | 0 | 0 |
| 2.3. pašvaldību budžets | | 0 | 0 | 0 | 0 | 0 | 0 | 0 |
| 3. Finansiālā ietekme | | 0 | -402 359 | 0 | -5 057 641 | 0 | 0 | 0 |
| 3.1. valsts pamatbudžets | | 0 | -402 359 | 0 | -5 057 641 | 0 | 0 | 0 |
| 3.2. speciālais budžets | | 0 | 0 | 0 | 0 | 0 | 0 | 0 |
| 3.3. pašvaldību budžets | | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | 402 359 | X | 5 057 641 | X | 0 | 0 |
| 5. Precizēta finansiālā ietekme | | X | 0 | X | 0 | X | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6.1. detalizēts ieņēmumu aprēķins | | Kopējās nepieciešamās izmaksas būvdarbiem –5 460 000 *euro* (ieguldījums sabiedrības ar ierobežotu atbildību "Tiesu namu aģentūra" pamatkapitālā), tai skaitā:  2021. gadā – 402 359 *euro*   * Būvprojekta izstrāde ēkas daļas demontāžai (ēkas daļai ar kadastra nr. 0100 017 0067 004) 56 410 *euro* * Ēkas daļas demontāža (ēkas daļai ar kadastra nr. 0100 017 0067 004) 329 160 *euro* * Autoruzraudzība par ēkas daļas demontāžu (ēkas daļai ar kadastra nr. 0100 017 0067 004) 16 789 *euro*   2022. gadā – 5 057 641 *euro*   * Būvprojekta izstrāde būvniecībai (demontētās ēkas daļas, ar kadastra nr. 0100 017 0067 004, vietā) 478 143 *euro* * Jaunā korpusa būvniecība (demontētās ēkas daļas, ar kadastra nr. 0100 017 0067 004, vietā) 4 505 628 *euro* * Autoruzraudzība par būvniecību (demontētās ēkas daļas, ar kadastra nr. 0100 017 0067 004, vietā) 73 870 *euro* | | | | | | |
| 6.2. detalizēts izdevumu aprēķins | |
| 7. Amata vietu skaita izmaiņas | | Nav. | | | | | | |
| 8. Cita informācija | | Rīkojuma projekts tiks īstenots atbilstoši Ministru kabineta 2021. gada 18. marta sēdes protokola Nr. 28 42. § 4., 11. un 12. punktā noteiktajam.  Atbilstoši atbalstītajam finansējumam 2022. gadam Tieslietu ministrija iesniegs Finanšu ministrijā attiecīgu priekšlikumu, nepārsniedzot informatīvā ziņojuma tabulā Nr. 1 noteikto finansējumu 2022. gadam. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija, sabiedrība ar ierobežotu atbildību "Tiesu namu aģentūra" |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs                                                                                               Jānis Bordāns

Ramute 67036749

[elita.ramute@tm.gov.lv](mailto:elita.ramute@tm.gov.lv)